Mihail Ivanovich Glinka

Mihail Ivanovich Glinka (1 di junio 1804 til 15 di februaro 1857) esis Rusa kompozisto.

Ye la 7ma di septembro 1842 lua opero Vivo por la Caro unesmafoye pleesis en Moskva, pos olua apertala pleo en Sankt-Peterburg ye la 27ma di novembro 1836. Glinka esis l'unesma Rusa kompozisto qua divenis bone konocata, ed il esis influiva por futura Rusa kompozisti.

Vivo por la Caro esis l'unesma ek du operi da Glinka. Fondita sur faktala eventi di 1613, la rakonto esas pri rurano Ivan Susanin, qua sakrifikis sua vivo por salvar la vivo di Caro Mihail la 1ma, kande il misduktis Polona soldati qui intencis kaptar la Caro. Caro Nikolai la 1ma ipsa havis intereso pri la skribado di ca opero, ed ilu sugestis la titulo, vice la originala titulo Ivan Susanin. L'opero recevis bona aklamo, e la Caro donis valoroza ringo a Glinka. Futura Rusa operi, influita da ca verko, simile traktis nacionala historiala temi.  

La duesma opero di Glinka, Ruslan e Lyudmila, unemsafoye pleesis ye la 9ma di decembro 1842, en Sankt-Peterburg. Ol ne esis tam bone recevita kam lua unesma opero, e to deskurajigis ilu pri skribar plusa operi.

Ilu vivis du yari en Paris e pose en Berlin, ube ilu mortis.

Kategorio:Rusiana kompozisti
Kategorio:Klasika kompozisti